CELEX: 62005FJ0022(01)
Servizz pubbliku
Kompetizzjoni ġenerali

1.
Proċedura – Rikors – Motiv ibbażat fuq il-ksur tal-kamp ta’ applikazzjoni tal‑liġi – Konstatazzjoni ex officio
2.
Uffiċċju Ewropew għas-Selezzjoni tal-Persunal (EPSO) – Definizzjoni tal-kompetenzi tal-bord tal-amministrazzjoni u tad-direttur
tal-EPSO – Nomina tal-membri tal-Bord tal-Għażla ta’ kompetizzjoni – Kompetenza tad-direttur tal-EPSO
(Deċiżjoni tas-Segretarjat Ġenerali tal-Parlament Ewropew, tal-Kunsill, tal‑Kummissjoni, tar-Reġistratur tal-Qorti tal-Ġustizzja,
tas-Segretarjat Ġenerali tal‑Qorti tal-Awdituri, tal-Kumitat Ekonomiku u Soċjali, tal-Kumitat tar-Reġjuni, u tar-Rappreżentant
tal-Ombudsman 2002/621, Artikoli 6 u 8)
3.
Uffiċċju Ewropew għas-Selezzjoni tal-Persunal (EPSO) – Nomina tal-membri tal-Bord tal-Għażla ta’ kompetizzjoni – Nomina mid-direttur
tal-EPSO –Preġudizzju għall-kompetenza tal-Awtorità tal-Ħatra – Assenza
4.
Uffiċjali – Reklutaġġ – Kompetizzjoni – Bord tal-Għażla – Kompożizzjoni
(Regolamenti tal-Persunal, Anness III, it-tieni subparagrafu tal-Artikolu 3)
1.
Motiv ibbażat fuq il-kamp ta’ applikazzjoni tal-liġi huwa ta’ ordni pubbliku u hija responsabbiltà tal-qorti Komunitarja li
teżaminah
ex officio
. Fil-fatt, il-qorti Komunitarja tkun qed tonqos mill-funzjoni tagħha bħala mħallef tal-legalità jekk ma tirrilevax, anki
fin-nuqqas ta’ kontestazzjoni mill-partijiet fuq dan il-punt, li d‑deċiżjoni kkontestata quddiema ttieħdet abbażi ta’ regola
li ma tistax tiġi applikata għall-każ inkwistjoni u jekk, sussegwentement, kellha tiddeċiedi l‑kawża quddiema billi tapplika
hija stess tali regola. F’dan ir-rigward, il-“liġi” ma għandhiex tiġi interpretata bħala l-liġi fis-sens formali tal-kelma,
iżda bħala dispożizzjoni ta’ natura ġenerali u impersonali applikabbli għall-każ.
(ara l-punti 56 sa 58)
Referenza:
Il-Qorti tal-Prim’Istanza: 15 ta’ Lulju 1994, Browet
et
vs Il-Kummissjoni, T‑576/93 sa T‑582/93, Ġabra p. II‑677, punt 35;
It-Tribunal għas-Servizz Pubbliku: 21 ta’ Frar 2008, Putterie-De-Beukelaer vs Il‑Kummissjoni, F‑31/07, ĠabraSP p. I‑A‑1‑0000
u II‑A‑1‑0000, punt 51, li hija s-suġġett ta’ appell pendenti quddiem il-Qorti tal-Prim’Istanza, Kawża T‑160/08 P
2.
Il-kompetenzi tal-bord tal-amministrazzjoni tal-Uffiċċju Ewropew għas‑Selezzjoni tal‑Persunal (EPSO) ma humiex iddefiniti
permezz ta’ dispożizzjoni ta’ natura ġenerali, iżda permezz ta’ lista tal-kompiti kollha mogħtija lilu, skont l‑Artikolu 6
tad-Deċiżjoni 2002/621 dwar l-organizzazzjonijiet u l-ħidma tal‑EPSO. Din l-lista, li hija restrittiva, ma tistax tingħata
interpretazzjoni wiesgħa.
Min-naħa l-oħra, il-kompetenzi tad-direttur tal-EPSO huma ddefiniti minn dispożizzjoni ta’ natura ġenerali. Fil-fatt, skont
l-Artikolu 8(1) tad‑Deċiżjoni 2002/621, il-kap tal-uffiċċju għandu jkun responsabbli għat‑tmexxija uniformi tal-EPSO. Fil-kuntest
tal-kompetenzi tal-bord tal‑amministrazzjoni, huwa jaġixxi taħt l-awtorità ta’ dan l-aħħar imsemmi. Huwa jmexxi s-segretarjat
tal-bord tal-amministrazzjoni, jwieġeb lil dan għal implementazzjoni tal-funzjonijiet tiegħu u jippreżentalu kull suġġeriment
għall‑funzjonament tal-EPSO.
Il-kompetenzi tal-bord tal-amministrazzjoni ġew ittrattati fid-definizzjoni tal‑funzjonament u tal-organizzazzjoni tal-EPSO,
tal-politika ġenerali tagħha kif ukoll tal-baġit tiegħu, peress li d-direttur huwa kompetenti għat-tmexxija normali tal-EPSO.
B’hekk jirriżulta li peress li n-nomina tal-membri tal-bord tal-għażla ta’ kompetizzjoni ma tistax tkun marbuta mal-kompetenzi
tal-amministrazzjoni previsti mill-Artikolu 6 tad-Deċiżjoni 2002/621, id-deċiżjoni tan-nomina tal‑imsemmija membri hija kompitu
li għandu jiġi kkunsidrat li jaqa’ taħt it‑tmexxija normali tal-EPSO u, konsegwentement, taqa’ fuq id-direttur tiegħu.
(ara l-punti 92 sa 97)
3.
Il-fatt li d-direttur tal-Uffiċċju Ewropew għas-Selezzjoni tal-Persunal (EPSO) ħatar lill-membri ta’ Bord tal-Għażla ta’ kompetizzjoni
billi ffirma dokument, ippreparat mid-dipartimenti tal-EPSO, li jiġbor il-proposti kkomunikati mill-istituzzjonijiet, ma jimplikax
li l-Awtorità tal-Ħatra ma eżerċitatx effettivament il-kompetenza tagħha. Fil-fatt, l-ewwel nett, meta l-imsemmija awtorità
tiddeċiedi fuq proposta, il-fatt li hija tiddeċiedi fis-sens tal-proposta li saret lilha, fiha nfisha ma tfissirx li hija
ma teżerċitax il-kompetenza tagħha. Billi tiddeċiedi mod ieħor, tammonta għaċ-ċaħda tal-possibbiltà, għal din l-awtorità,
milli taddotta deċiżjoni konformi għall-proposta li saritilha. It-tieni nett, suġġett għall-osservanza tal-proċedura prevista
mit-testi applikabbli, l-amministrazzjoni hija ħielsa minn metodi prattiċi ta’ adozzjoni ta’ deċiżjoni, u deċiżjoni ma għandhiex
tiġi kkundannata għas-sempliċi raġuni li hija oriġinat bit-tpoġġija, taħt il-kontenut tagħha, ta’ data segwita mill-firma
tal-persuna kompetenti sabiex tadottaha.
(ara l-punti 107 sa 109)
4.
It-tieni subparagrafu tal-Artikolu 3 tal-Anness III tar-Regolamenti tal-Persunal jipprovdi li, “[g]ħall-kompetizzjonijiet
miftuħa [ġenerali] komuni għal żewġ istituzzjonijiet jew aktar, il-Bord ta’ l-Għażla jkun magħmul minn president maħtur mill-awtorità
tal-ħatra [AIPN] [...], kif ukoll mill-membri maħtura bi ftehim bejn il-Kumitati tal-Persunal ta’ l-istituzzjonijiet, b’tali
mod li jiżguraw rappreżentanza ndaqs”. L-espressjoni “li jiżguraw rappreżentanza ndaqs” għandha tiġi interpretata li tirreferi
għall-ħatra, mill-Awtorità tal-Ħatra u l-kumitati tal‑persunal, tal-“membri” minbarra l-president. Dan is-sens huwa kkonfermat
mill-interpretazzjoni tad-dispożizzjoni fil-kuntest tagħha. Fil-fatt, din id‑dispożizzjoni għandha tinqara fid-dawl tal-ewwel
subparagrafu tal-Artikolu 3 tal-Anness III tar-Regolamenti tal-Persunal, li jipprovdi, fir-rigward tal‑kompetizzjonijiet organizzati
minn istituzzjoni waħda, li l-Bord tal-Għażla jkun kompost minn president maħtur mill-Awtorità tal-Ħatra u ta’ membri maħtura
f’numru indaqs mill-imsemmija awtorità u mill-kumitat tal-persunal.
B’hekk, it-tieni subparagrafu tal-Artikolu 3 tal-Anness III tar-Regolamenti tal‑Persunal jista’ jiġi interpretat biss li jipprovdi
li, fil-każ ta’ kompetizzjoni ġenerali komuni għal żewġ istituzzjonijiet jew iktar, il-Bord tal-Għażla jkun kompost minn president
maħtur mill-Awtorità tal-Ħatra u mill-membri maħtura f’numru indaqs, minn naħa, mill-imsemmija awtorità fuq proposta tal‑istituzzjonijiet
u, min-naħa l-oħra, bi qbil tal-kumitati tal-persunal tal‑istituzzjonijiet.
(ara l-punti 112 sa 114 u 116)